[{"text_idx": "#000000", "text": "Arhiveeritud - kategooria: \u2018U\u0308lesta\u0308hendusi po\u0303randa alt\u2019"}, {"text_idx": "#000001", "text": "Eksamitralli lo\u0303ppvaatus ehk kool on kohe la\u0308bi!"}, {"text_idx": "#000002", "text": "Esimesel juunil oli 133. lennu viimane eksam enne kooli lo\u0303petamist. Nu\u0308u\u0308d on ja\u0308a\u0308nud vaid tore puhkusereis Bulgaarias ja, kui Smartlynx meid oma loominguliste lennugraafikutega (Delfi reaalne pealkiri) alt ei vea, jo\u0303uame vo\u0303ib-olla isegi 21. juunil ametlikult kooli lo\u0303petada."}, {"text_idx": "#000004", "text": "Ko\u0303ik abituriendid, kes end o\u0308o\u0308l vastu koolieksamit veel meeleheitlikult su\u0308napside, su\u0308sivesinike, elektromehaanika, vaikiva ajastu vo\u0303i tuumaenergiajaamade teemadel harida pu\u0308u\u0308dsid, magavad to\u0303ena\u0308oliselt end praegu teenitult va\u0308lja. Ketlin 3. korruse aulapostidest kaugemale ei jo\u0303udnud..."}, {"text_idx": "#000005", "text": "12kl, U\u0308lesta\u0308hendusi po\u0303randa alt Kommentaare pole"}, {"text_idx": "#000006", "text": "Kuna pa\u0308ris mitmetel meist on raske to\u0308o\u0308 ja puudutud tundide tulemusena saadud autojuhiload, tuleb nii mo\u0303nigi iga hommik kooli pu\u0308ha viha ta\u0308is, sest ja\u0308lle on ta\u0308nu liiklusele ajurakke ha\u0308vitatud. Siin mo\u0303ningad ta\u0308navaku\u0308sitluse (loe: 133.b ta\u0308itis Google Formsi) vastused Eesti liikluse probleemide kohta*:"}, {"text_idx": "#000007", "text": "\u201cMingi jobu ko\u0308his pool tundi vahetpidamata.\u201d"}, {"text_idx": "#000008", "text": "\u201cIgatahes see, mida nad Pirital teevad on ta\u0308iega lape. Ko\u0303igepealt nad panevad ridu kinni nii, et linna minnes la\u0308heb mo\u0303nikord POOLE rohkem aega kui tavaliselt. NO MIDA? + nad teevad remonti Pirital, kus on nagu Tallinna ko\u0303ige paremad teed? Miks te seda kuskil, kus seda tegelikult vaja on ei tee? Ok olen siis mina tubli ja tulen jala koju AGA EI SAA, sest nad on osa ko\u0303nniteest ka kinni pannud. Miks te seda samal ajal teete? Pidin mingi suuresuure ringiga minema, et koju saada. Ko\u0303ige hullem lugu oli na\u0308dalavahetusel. Nad arvasid, et kui nad panevad mingi kiomeetri teed kinni nii, et sa ei saa parempo\u0308o\u0308ret teha (sidenote enamik inimesi Pirital peavad Pirita teelt paremal po\u0308o\u0308rama, et oma koduni jo\u0303uda, sest vasakul on well, meri), siis see on va\u0308ga hea idee. Let me tell you something, it was not. Pidid mingi peaaegu Viimsisse va\u0308lja so\u0303itma, et koju saada. Aita\u0308h ma tunnen ennast juba paremini.\u201d"}, {"text_idx": "#000009", "text": "\u201cEhitusto\u0308o\u0308d, mis ei saa mitte kunagi valmis ja heal juhul na\u0308eb seal kahte ehitajat kes niisama ringi jalutavad ja suitsu teevad ning ta\u0308nu sellele on linnas lappes ummikud. U\u0308histranspordini pole konditsioneer aastal 2018 veel jo\u0303udnud. Jube palju inimesi, kes ei oska lihtsalt autoga so\u0303ita, segavad ja takistavad teisi. Jalgratturid, kes so\u0303idavad autoteel on jobud. Tuleks a\u0308ra keelata selline tegevus.\u201d"}, {"text_idx": "#000010", "text": "\u201cMiks bussid ei tee oma aknaid lahti kui o\u0303ues on 40 kraadi sooja? Nagu ma saan aru, et Eesti on vaene riik ja me ei suuda lubada endale konditsioneeriga busse :), aga teeks siis va\u0308hemalt aknad lahti ja laseks mingi tuult sisse natuke.\u201d"}, {"text_idx": "#000011", "text": "\u201cTrollijuhtide u\u0308lbus... Auto liigub umbes 30 km/h kiirendavalt ning siis otsustab u\u0308ks troll, et oleks hea mo\u0303te ja\u0308tta see auto esitiivast ilma. Tema kahjuks oli auto roolis olnud isikul kiire reaktsioonivo\u0303ime ehk pidurid po\u0303hja ja napilt ja\u0308i puudu kokkupo\u0303rkest. Kusjuures liiklusseaduse kohaselt oli teeo\u0303igus autojuhil.\u201d"}, {"text_idx": "#000012", "text": "\u201cHobujaama ristmikule saamiseks on Pirita poolt ALATI suur ummik. Ning siis otsustatakse ka selle va\u0308ltimiseks olev tee kinni panna, sest keegi tahab maja ehitada, kuid aukliku teed ei remondi.\u201d"}, {"text_idx": "#000013", "text": "\u201cSuuuuuuured ummikud! Bussid jo\u0303uavad 15min hiljem kohale ja va\u0308a\u0308ga palav on ka.\u201d"}, {"text_idx": "#000014", "text": "\u201c1. Need teedeehitused. Ma saan aru, ko\u0303ik teed on aukus vo\u0303i vajavad u\u0308mberehitust, aga see liikluskorraldus on ta\u0308iesti metsas ju. Ko\u0303ik, kes tahavad ida poolt Tallinna keskklinna tulla, reaalselt ei saa, sest ko\u0303ik paganama teed on kinni vo\u0303i remontidest ummikus. Ja mo\u0303nel ta\u0308naval on nagu kaks meetrit enne ristmiku silt, et \u201cups, ristmik on suletud\u201d Kuhu ma minema pean seal siis? Also, kui te iga kuu ko\u0303iki teid peate lappima, a\u0308kki siis ehitaks mingid kvaliteetsemad teed vms? 2. Me elame aastas 2018. Ja kohe kui natukenegi palavaks la\u0308heb, on bussides saun. Bussijuhid istuvad oma aknakesed lahti ja kui sa ku\u0308sid, et palun tehke katuseluuk lahti vo\u0303i pange kont to\u0308o\u0308le vms, siis nad on nagu \u201cei, siin ei ole palav ja me ei raiska konditsioneerile raha\u201d. 3. Eesti liikluskultuur. Inimesed reaalselt ei tunne ma\u0308rke, viisakusest ra\u0308a\u0308kimata. Kui ma seisan ummikus ja minu ko\u0303rvalt kihutab mo\u0308o\u0308da (reast, mida pole olemas, ta lihtsalt tru\u0308gib) taksojuht, siis pa\u0308ris ma lasen teda enda ette, kui ta olematu rida lo\u0303puks otsa saab. Ko\u0303ik va\u0308ikebussid ja maasturid ja taksod on niiii u\u0308lbed, ise nad kunagi mitte kedagi vahele ei lase ja siis nad on piisavalt jultunud, et ko\u0303igist mo\u0308o\u0308da kihutada ja siis minu ette raiuda. 4. Jalaka\u0308ijad. Ta\u0308ielikud jobud. Ma saan aru, pensiona\u0308ride kondimootor on roostes veits, eksole. Aga 20-aastane mees, sul jalad to\u0308o\u0308tavad, sa na\u0308ed, et ma seisan keset ristmikku, tahan po\u0308o\u0308rata ja sa ikka ko\u0303nnid nii aeglaselt. Liikuge kiiremini issand jumal. Ja need jalaka\u0308ijad, kes punasega u\u0308le la\u0308hevad... 5. Ratturid. Need, kes hooga rattaga u\u0308le sebra so\u0303idavad: liiklusseaduse ja\u0308rgi teil pole eeso\u0303igust, kui ratta peal olete. Ehk siis: tule ratta seljast maha ja ma annan sulle viisakalt teed nagu jalaka\u0308ijale vo\u0303i kihuta rattaga ja ma lihtsalt ajan su alla, sest mul ei ole mitte mingit kohustust oodata, kuni sa minust mo\u0308o\u0308da va\u0308ntad.\u201d"}, {"text_idx": "#000015", "text": "\u201cInimesed so\u0303idavad tuimalt kollasega u\u0308le, po\u0303himo\u0303tteliselt rohelisel ja kollasel pole vahet. Tundub, et foorituled on veidi muutunud ehk roheline \u2013 so\u0303ida -, kollakasroheline \u2013 so\u0303ida -, rohekaskollane \u2013 so\u0303ida, aga lisa veidi gaasi, rohekaspunane (sest kollast va\u0308rvi tegelt ei eksisteeri) \u2013 anna gaasi ja so\u0303ida, punakas \u2013 lisa veel gaasi -, tulipunane \u2013 no okei pidurda korraks.\u201d"}, {"text_idx": "#000016", "text": "*Vastused kohandatud viisakasse kirjakeelde. Mo\u0303ni oli ikka pa\u0308ris vihane..."}, {"text_idx": "#000018", "text": "U\u0308lesta\u0308hendusi po\u0303randa alt Kommentaare pole"}, {"text_idx": "#000019", "text": "133.b vahepealsed tegemised ehk sisutihedad na\u0308dalad"}, {"text_idx": "#000020", "text": "Pa\u0308ris palav on olnud... Ja homme on kuninglikud pulmad, jee!"}, {"text_idx": "#000021", "text": "PS: Endiselt on sisupuudus. Appi!"}, {"text_idx": "#000022", "text": "Viimane pingutus ehk tegelikult on kopp ees"}, {"text_idx": "#000023", "text": "\u201cJAH, JUST!\u201d laususime ko\u0303ik (loe: need 20 o\u0303pilast, kes jaksavad veel koolis ka\u0308ia) justkui u\u0308hest suust, kui o\u0303petaja Ahuna u\u0308ks pa\u0308ev ta\u0308heldas, et me oleme koolist va\u0308lja kasvanud. Kuigi tegelikult peaksime vo\u0303tma oma kahe ka\u0308e so\u0303rmedel loetavatest koolipa\u0308evadest viimast, siis on reaalsus selline, et u\u0308ldse ei viitsi enam. Kui su\u0308gisel suutis meie na\u0308rviko\u0303di hoida meeldivalt keerukas tootearenduse kursus (vt Robotexi postitus) ning talve esimestel kuudel ka mingil ma\u0308a\u0308ral kosmoseteadus fu\u0308u\u0308sikas, siis nu\u0308u\u0308dseks on ja\u0308a\u0308nud o\u0303ppida veel vaid dinosaurustest, ENSV-st, Venemaa erinevatest pidudest (miks seal neid nii palju on?) ning oma proovikirjandi jubedatest vigadest."}, {"text_idx": "#000024", "text": "Neljapa\u0308eval (22.03) kaotas kool 133.b silmis paariku\u0308mneks minutiks ka oma ainukese ja\u0308releja\u0308a\u0308nud funktsionaalsuse \u2013 tualetid lakkasid to\u0308o\u0308tamast. Ko\u0303ik, kes tunni ajal wc poole sammud seadsid, ja\u0308id teadmata kadunuks..."}, {"text_idx": "#000025", "text": "Ta\u0308nu 3. korruse va\u0308ikesesse tu\u0308drukute tualetti paigaldatud ka\u0308tekuivatile ei unele enam u\u0308ksi neiu vetsus ka\u0308ies: kabiini va\u0308iksuse to\u0303ttu hakkab usin puhur juba wc-le la\u0308henedes ro\u0308o\u0308kima, ajades laiali iga viimasegi tolmuku\u0308bemekese, mis on end kevadkoristuse eest lifti (jah, nii kaugele!) peitnud. Ha\u0308sti a\u0308ge on see, kui puhur ka\u0308si pestes otsustab, et sa pole piisavalt ma\u0308rg ning su kauni kuiva kostu\u0308u\u0308mi vett ta\u0308is pritsib."}, {"text_idx": "#000026", "text": "Kolm aastat ninapidi koosviibimist on vaikselt ennast tundma andma hakanud \u2013 nutiso\u0303ltlaste ring igal neljapa\u0308eval kell 11.40 304 klassis (a\u0308rge kohale ilmuge palun, Koidul on seal ilmselt mingi tund...)."}, {"text_idx": "#000028", "text": "Taas kord andis alla-la-la-la ka ta\u0308di Google, kes vist pa\u0308riselt ei saa ikka aru, mida ta tegema peab."}, {"text_idx": "#000029", "text": "Oliver ongi see liim, mis meie klassi lo\u0303henemast takistab (kahel pool lo\u0303het ei istunud mitte kedagi, sest poisid otsustasid, et vene keelt neil ku\u0308ll enam vaja ei la\u0308he)."}, {"text_idx": "#000030", "text": "Po\u0303genikud Tartus ehk mida teha, kui kool u\u0308le viskab"}, {"text_idx": "#000031", "text": "Kui eesti keele proovieksam tehtud, aga kuuled, et kirjandi tulemusi ei tasu va\u0308ga ha\u0308id oodata, siis on hea mo\u0303te kaugele po\u0303geneda, na\u0308iteks Tartusse. Millegipa\u0308rast ei sobi ilmselt taoline po\u0303hjendus o\u0303petajatele, misto\u0303ttu pidi leidma mo\u0303juvama po\u0303hjuse kooli mitte minemiseks. Ja nii otsustasidki kaks reaalikat ma\u0308rtsi kolmandal na\u0308dalal minna tudengivarjuks. Kuna polnud teada, kas eesti keele kirjandi tulemuse saab teada neljapa\u0308eval vo\u0303i reedel, siis mindi igaks juhuks lausa kaheks pa\u0308evaks. Kusjuures u\u0308likoolis veedetud tundide arv oli ma\u0308rgatavalt pikem, ta\u0308psemalt kaks korda, kui oleks olnud koolis veedetav aeg. Peale Tartu U\u0308likooli erinevate majade sai korraks ka\u0308idud ka Treffneris, lihtsalt veendumiseks, et Reaal on ikka parem."}, {"text_idx": "#000032", "text": "Tudengivarjuks ka\u0308ik tasus end igati a\u0308ra. Soovitame seda ko\u0303igile, eriti neile, kellel on veel kahtlusi, kuhu ja mida edasi o\u0303ppima minna. Sealsed tudengid oskavad va\u0308ga ha\u0308sti oma erialasid promoda ning nad veavad hea meelega segaduses gu\u0308mnasiste pa\u0308evaks endaga koolis kaasas. Nii et minge, kellel va\u0308hegi bussi- vo\u0303i porgandiso\u0303idu pileti jaoks raha on!"}, {"text_idx": "#000033", "text": "Huvitavat: Tartu asub Tallinnast lo\u0303una pool (va\u0308hemalt nii va\u0308idetakse). Va\u0308ite kinnituseks: Tartus olid pa\u0308ikselisemad ilmad kui Tallinnas. Va\u0308ite u\u0308mberlu\u0308kkamiseks: Tartus oli o\u0303hutemperatuur -8\u00b0...-12\u00b0C, Tallinnas oli samal ajal poole soojem."}, {"text_idx": "#000034", "text": "Kust mujalt saada o\u0303igustus koolist puudumiseks kui o\u0303igusteaduskonna ja o\u0303iguse loengute ku\u0308lastuselt."}, {"text_idx": "#000036", "text": "U\u0308likooli jo\u0303udes avaneb vo\u0303imalus lahendada ka elulisi probleeme."}, {"text_idx": "#000037", "text": "Ja meie mo\u0303tlesime, et 2. korruse fu\u0308u\u0308sikaklasside vaheruum on (katseteks vajalikku) tra\u0308ni pilgeni ta\u0308is..."}, {"text_idx": "#000038", "text": "Kuidas teha vahet, kas oled Tartu u\u0308likooli peamajas (kus asub usuteaduskond) vo\u0303i Physicumis (nn Fu\u0308u\u0308sikumis)? Kui na\u0308ed, et tunniplaan on paberil, siis oled peamajas, kui na\u0308ed interaktiivset tunniplaani, siis oled Physicumis."}, {"text_idx": "#000039", "text": "133B ajaveebi toimetus on naasnud pisikeselt puhkuselt. Ha\u0308rra Presidendi soovitusel ka\u0308idi Portugalis sooja ilma nautimas ja kohalikke u\u0308likoole kaemas ning jo\u0303uti ja\u0308reldusele, et pallija\u0308a\u0308tis on ikka palju maitsvam kui pakija\u0308a\u0308tis. Mis siis vahepeal juhtunud on? Lu\u0308hidalt \u2013 mitte midagi. Aga kui nu\u0308u\u0308d detailidesse laskuda, siis on juhtunud... mitte midagi."}, {"text_idx": "#000041", "text": "Mingil po\u0303hjusel oli Portugali u\u0308hte kirikusse koondunud ka ko\u0303ik UT tegemise lo\u0303petanud 11ndikud..."}, {"text_idx": "#000042", "text": "Ta\u0308na 100 aastat tagasi su\u0308ndis Eesti riik. Riik, mille vabaduse eest vo\u0303itlesid tuhanded, nende hulgas ka meie koolivennad. Kui elad vabas rahuaegses riigis, siis on lihtne unustada, kui o\u0303nnelikud vo\u0303ime olla, et saame mo\u0303elda ja ra\u0308a\u0308kida eesti keeles, aga ka eesti meeles. Jah, meie, 18-19-aastased (okei + mo\u0303ni 20-aastane pensiona\u0308r), ei tea, mis tunne on elada pidevas hirmus, et sinu eluku\u0308u\u0308nal vo\u0303idakse kustudada pelgalt selle eest, kui silmis la\u0308igib sinimustvalge helk. Kuid Eesti on meile palju enamat kui keel ja su\u0308mbolid. 100 su\u0308nnipa\u0308eva auks on siin nimekiri ko\u0303igest sellest, mis teeb Eesti meie jaoks armsaks:"}, {"text_idx": "#000045", "text": "Neljapa\u0308eval, 11. jaanuaril otsustas osa klassist, et neile selleks aastaks kooliks aitab. Juhuslikult toimus samal pa\u0308eval Kultuurikatlas haridusmess/-konverents \u201cO\u0303pi Tartus\u201d, kuhu olid kogunenud ko\u0303ik Tartu ko\u0303rgkoolid, et gu\u0308mnaasiumio\u0303pilastele enda programme tutvustada. Lisaks said so\u0303na koolide tudengid, kes ra\u0308a\u0308kisid erialade olemustest ja sellest, kuidas enda jaoks just see o\u0303ige a\u0308ra tunda."}, {"text_idx": "#000046", "text": "Kokku osales u\u0308ritusel 5 ko\u0303rgkooli: Tartu U\u0308likool, Eesti Lennuakadeemia, Tartu Ko\u0303rgem Kunstikool, Tartu Tervishoiu Ko\u0303rgkool ja Eesti Maau\u0308likool. Koolide toredad tudengid tutvustasid meile enda erialasid ja andsid no\u0303u, mida ja kuidas pa\u0308rast gu\u0308mnaasiumi lo\u0303petamist teha. Saime teada palju po\u0303nevat nii kindlate o\u0303ppekavade kui ka tudengielu kohta."}, {"text_idx": "#000048", "text": "Mida me sellelt u\u0308rituselt endaga kaasa vo\u0303tsime?"}, {"text_idx": "#000049", "text": "15 pastakat, 3 markerit, 5 mehaanilist pliiatsit, 5 helkurit, 2 magnetit, 3 kleepsu, 2 taskupeeglit, 4 Kanesi koolapudelit, 1 papptopsis Kanesi maasikajook, u\u0308ks smuutishot, u\u0308ks MyHits raadio rinnama\u0308rk, 2 D-vitamiini, palju flaiereid ja umbes ta\u0308pselt 40 kommi (5 Pilvekese kommi ja 35* lehmakommi). Natukene va\u0308hem saime selgust enda valikutesse tulevikus."}, {"text_idx": "#000051", "text": "*Maarja so\u0303i vo\u0303ib-olla rohkemgi, kui keegi ei vaadanud."}, {"text_idx": "#000052", "text": "Pooled Kanesi pudelid sattusid Maarja kotti... Vaadake, kui uhke ta ka veel on pa\u0308rast nende vaevalist kotti toppimist!"}, {"text_idx": "#000053", "text": "Pildil ainult va\u0308ike osa meie saagist. Ka\u0308si kuulub Maarjale, olgu o\u0308eldud, et neid u\u0308ritusel kahjuks ei jagatud..."}, {"text_idx": "#000054", "text": "MyHits oli millegipa\u0308rast oma ala kotttoolide ja \u201cJust Dance\u201d ma\u0308nguga varustanud, vo\u0303ib-olla nendele, kes ennast mingist hetkest teadmistest u\u0308leku\u0308llastatuna tundsid?"}, {"text_idx": "#000055", "text": "Vot need on need lehmakommid, millest ra\u0308a\u0308kisime. Kui kuskil na\u0308ete, siis krabage, need on seda va\u0308a\u0308rt!"}, {"text_idx": "#000056", "text": "Mis?Kus?Millal? ehk meil on ku\u0308lalisesineja"}, {"text_idx": "#000057", "text": "Seekordse postituse vo\u0303tab u\u0308le meie auku\u0308laline, 133B e-resident, kes hetkel viibib kaugel-kaugel eemal neuraalse regulatsiooni Kahoot-ist ja ajaloo suulisest eksamist (appi!). Take it away...:"}, {"text_idx": "#000058", "text": "Paraguay. Pooled eurooplased ei ole sellisest riigist ilmselt varem midagi kuulnud. Teisest poolest enamikul pole o\u0303rna aimugi, kus selline veidrus asuda vo\u0303iks... Ja siis on Reaalkooli 12.b klass, kellest mmm... ma u\u0308tleks/loodaks, et 80% teavad va\u0308hemalt, et Paraguay on riik Lo\u0303una-Ameerikas. Ja ilmselt on nu\u0308u\u0308dseks juba ko\u0303ik klassi liikmed ma\u0308rganud, et liitunud on kaks uut tu\u0308drukut, kuid klassinimekiri on pikem vaid u\u0308he rea vo\u0303rra. No aitab ku\u0308ll nu\u0308u\u0308d vihjetest, kes sai aru, see sai, kes ei saanud, see ei saanud."}, {"text_idx": "#000059", "text": "Mis? Vahetusaasta pa\u0308rast Reaalkooli 11. klassi, mis on ilmselgelt lihtsalt u\u0308ks suur puhkus, kui ko\u0303ik uurimisto\u0308o\u0308d ja GMO-katsed tehtud said."}, {"text_idx": "#000061", "text": "Millal? Nu\u0308u\u0308d praegu ehk (nu\u0308u\u0308d tuleb hoolikalt lugeda, sest ega ma ise ka ei saa va\u0308ga aru, mis siia kokku jurasin) Eesti suve keskosast Paraguay talve algusesse, elasin u\u0308le 25-kraadise talve, hetkel ripub hing niidiga kaelas selle 45-kraadise kevade to\u0303ttu, oma matuseid planeerin ilmselt jaanuari lo\u0303ppu, kus oodata vo\u0303ib 50-kraadiseid pa\u0308evi ja naasen u\u0308kskord Paraguay su\u0308gisest Eesti suve algusesse... okei, po\u0303himo\u0303tteliselt juuli 2017 kuni juuni 2018 \ud83d\ude0a"}, {"text_idx": "#000062", "text": "Kes? No seesama ikka, kes sai aru ja kes ei saanud... Kui veel vihjeid vaja, siis u\u0308ks ku\u0308llaltki segane eestlane, kelle lemmiktegevused on (ma\u0308gi)suusatamine, purjetamine ja lumeinglite tegemine (leiad sarnasusi riigikirjeldusega lo\u0303igust \u201eKus?\u201c)."}, {"text_idx": "#000063", "text": "Miks? Sest ilmselgelt, kui inimene armastab lund ja hapukoort ja saab suurepa\u0308raselt la\u0308bi oma so\u0303prade, klassikaaslaste, pere ja isegi tu\u0308u\u0308tute o\u0303dede-vendadega, siis peaks ta ju kolima aastaks seitsmetunnise ajavahega ja 30. laiuskraadil asuvasse ko\u0303rbe-riiki. Obviously."}, {"text_idx": "#000064", "text": "Kellega? U\u0308ksi kolmanda eestlasena btw."}, {"text_idx": "#000065", "text": "Kuidas? Eks oli raske, aga leppisin, et suudan elada aasta aega ilma so\u0303prade ja hapukooreta. Ja olen avastanud nii palju asju, miks Eesti on lihtsalt super elada, mida peaksin ja\u0308rgmine kord kaasa vo\u0303tma, kui sellise retke ette vo\u0303tan. Na\u0308iteks: Eesti ei tule suvakad inimesed sind esimese asjana musitama (MY PERSONAL BUBBLE!), sinep maitseb kohutavalt (\u201cPo\u0303ltsamaa \u2013 ehtne ja hea\u201d on jumala to\u0303si), SAI (u\u0308ks olulisemaid po\u0303hjuseid, miks juba va\u0308ga Eestisse tagasi igatsen: ko\u0303ik, mida hommikuks pakutakse, on paberi maitsega ja kui u\u0308kskord osteti mulle ekstra pan negro (MUST leib), siis see ei na\u0308inud va\u0308lja isegi mitte nagu sepik, vaid pigem nagu heledapoolne saib...), kuumus (nagu halloo, kust ma selle jo\u0303ulutunde peaks saama 45-kraadises leitsakus), igatsen vett (joodavat kaanivett ja merd mo\u0303lemat) ja vabadust (kohtuda selliste so\u0303pradega, kellega tahan, kasutada bussi, omada enda koduvo\u0303tit, osta endale ise su\u0308u\u0308a vo\u0303i riideid, magada hommikuti kauem, kui ku\u0308mneni jne jne) ja ko\u0303ige rohkem tunnen puudust ikkagi hapukoorest..."}, {"text_idx": "#000066", "text": "Milleks? \u201eOne day I want to be this cool granny in her rocking chair, that can tell funny, crazy and unbelievable stories of her life the whole school holiday.\u201c"}, {"text_idx": "#000067", "text": "Mispa\u0308rast? No tegeliku peamine po\u0303hjus on Reaalkooli u\u0308heteistku\u0308mnenda klassi koormus, kevadeks olin ta\u0308iesti leppinud oma to\u0308o\u0308kohaga McDonald\u2019s-is ja stripparid saavad ju ka ikkagi mingit raha..."}, {"text_idx": "#000068", "text": "PS: ka\u0308esolev postitus on osa Lemme Tonsiveri tulevase blogi pressituurist, mille ka\u0308igus kutsub ta ko\u0303iki inimesi lugema veel avamata jutukesi sellest ta\u0308iesti po\u0308o\u0308rasest seiklusest, mille lo\u0303ppvaatuseks on (loodetavasti) tagasitulek Eestisse."}, {"text_idx": "#000069", "text": "Paraguay jo\u0303ulutraditsiooniks tundub olevat deemonnukkudega ma\u0308ngimine..."}, {"text_idx": "#000071", "text": "Esiplaanil kaks suvalist kuju, tagaplaanil u\u0308ks liiga optimistlik eestlane"}, {"text_idx": "#000072", "text": "Ta\u0308itsa nagu istuks Poisi ko\u0303rval ja teeks klassikaaslastega pilti, ainult et ko\u0303ik on kuidagi liiga naerusuised"}, {"text_idx": "#000073", "text": "Oma vabast ajast ka\u0308ib Lemme LA-s oma raadiosaadet nimega \u201cHapukoor on elu\u201d tegemas. U\u0308tleksin, et kuulake ko\u0303ik teda iga neljapa\u0308ev, aga raadiosagedused vist nii ei toimi..."}, {"text_idx": "#000074", "text": "Soome 100 ehk ta\u0308na ajaloos..."}, {"text_idx": "#000075", "text": "Ta\u0308na, 6. detsembril ta\u0308itub meie armsalt po\u0303hjanaabril Soomel sada aastat su\u0308nnist. Otsustasime seda ta\u0308histada nimekirjaga viieku\u0308mnest(100 jaoks oleme me veel liiga va\u0308iksed) asjast, mis selle maa meie jaoks eriliseks teevad:"}, {"text_idx": "#000077", "text": "Tsitaat \u201cJa\u0308tke mind rahule, ma tean mida teen\u201d on soomlastele nii hingela\u0308hedane, et noored vo\u0303tsid selle koos oma pusadega mo\u0308o\u0308dunud kevade LIYLS konverentsile USA-s kaasa"}, {"text_idx": "#000078", "text": "Meie, noored, et unusta seda kunagi. Lubame hoida edasi neid o\u0303de-venda sidemeid kallite kaasmaalastega. Kes la\u0308heb Soome omandama suurepa\u0308rast haridust, kes la\u0308heb ehitajaks, kes Ikeasse... igau\u0308hel meist on miski, mis hoiab sidemeid Soomega tugevamana, kui omaenda naabriga."}, {"text_idx": "#000079", "text": "Kibestunud tudengid ehk arvustame kooliga seotud uudiseid\nEesti on liiga va\u0308ike ehk kuidas kaasreaalikaid Tartus tervitada\nVabariigi parimad ehk meie elu olulisim edetabel\nUudised levivad ehk me oleme endiselt kibestunud\n133.b suvi ehk sada varjundit u\u0308likooliks valmistumiseks"}]